ai4bharat/Pralekha huggingface dataset:
आर्थिक व्यवहार विषयक मंत्रिमंडळ समिती
मंत्रीमंडळाने मेसर्स एटीसी एशिया पॅसिफिक प्रायव्हेट लिमिटेड या कंपनीच्या मेसर्स एटीसी टेलिकॉम इन्फ्रास्ट्रक्चर प्रायव्हेट लिमिटेड या कंपनीतील 2480.92 कोटी रुपयांच्या थेट विदेशी गुंतवणूकीला मंजूरी दिली.
पंतप्रधान श्री. नरेंद्र मोदी यांच्या अध्यक्षतेखालील,आर्थिक व्यवहार विषयक मंत्रीमंडळ समितीने ,मेसर्स एटीसी टेलिकॉम इन्फ्रास्ट्रक्चर प्रायव्हेट लिमिटेड च्या 12.32% इक्विटी शेअर्सच्या भाग भांडवलाचे अधिग्रहण करण्यासाठी मेसर्स टाटा टेलि सर्व्हिसेस आणि टाटा सन्स प्रायव्हेट लिमिटेडच्या पुट ऑप्शनचा उपयोग करत, विदेशी गुंतवणूक करायला मेसर्स एशिया पॅसिफिक पीटीई लिमिटेडला मंजुरी दिली.
यामुळे 2480.92 कोटी रुपयांची थेट विदेशी गुंतवणूक देशात येणार आहे.
यामुळे मेसर्स एटीसी टेलिकॉम इन्फ्रास्ट्रक्चर प्रायव्हेट लिमिटेडएटीसीची एशिया पँसिफिक पीटीई लिमिटेड यातील,यांची 2018-19 ते 2020-21 या वर्षांतील एकत्रित गुंतवणूक 5417.2 कोटी रुपये इतकी झाली आहे.
तपशील :
मेसर्स एटीसी टेलिकॉम इन्फ्रास्ट्रक्चर प्रायव्हेट लिमिटेड ही कंपनी, टेलिकॉम आँपरेटर्सना टेलिकॉम मधील पायाभूत सुविधा आणि सेवा देण्यात गुंतलेली आहे.
या कंपनीला सध्या 86.37%पर्यंत विदेशी गुंतवणूक करण्यासाठी अनुमती होती, आता या मंजुरीमुळे ती वाढून 98.68%पर्यंत जाईल.
मेसर्स एटीसी एशिया पॅसिफिक पीटीई लिमिटेड कंपनीची मेसर्स एटीसी टेलिकॉम इन्फ्रास्ट्रक्चर प्रायव्हेट लिमिटेड कंपनीची आर्थिक वर्ष 2018-19 मधील विदेशी गुंतवणूक 2480.92 कोटी रुपये इतकी होती ,आता क्रमांक 4854 आणि क्रमांक 4860 या मंजुरी प्रस्तावांमुळे आर्थिक वर्ष 2020-21 साठी एकूण 5417.2 कोटी रूपये इतकी होईल.
प्रभाव:
यामुळे भारतातील विदेशी गुंतवणूकीला प्रोत्साहन मिळून आर्थिक विकासाला आणि नवनिर्मितीला चालना मिळेल.
पार्श्वभूमी:
दूरसंचार सेवा क्षेत्रात 100% विदेशी गुंतवणूकीला परवानगी आहे, त्यापैकी 49% स्वयंचलीत मार्गाने आणि 49% सरकारी मार्गाने ,गुंतवणूकदारांना सूचित केलेल्या परवाना तसेच सुरक्षित अटींवर तसेच वेळोवेळी दूरसंचार विभागाने अधिसूचित केलेल्या नियमांनुसार ही गुंतवणूक करता येते.
ही कंपनी टेलिकॉम आँपरेटर्सना, पँसिव्ह पध्दतीने ,दूरसंचार विभागाने दिलेल्या मंजूरीनुसार विविध सेवा प्रदान करण्याच्या कार्यात गुंतलेली आहे.
M.Chopade/S.Patgoankar/P.Kor
राष्ट्रपती कार्यालय
आयआयटी खरगपूरच्या वार्षिक दीक्षांत समारंभाला उद्देशून राष्ट्रपतींचे संबोधन
नवी दिल्ली, 20 जुलै 2018
पश्चिम बंगालमधील आयआयटी खरगपूरच्या 64 व्या वार्षिक दीक्षांत समारंभाला राष्ट्रपती राम नाथ कोविंद यांनी आज संबोधित केले. देशातील तंत्रशिक्षण विषयक सद्यस्थितीचा आढावा घेण्यासाठी देशाला स्वातंत्र्य मिळाल्यानंतर लगेचच्या काळात केंद्र सरकारने एका समितीची स्थापना केली होती. त्या समितीमध्ये आयआयटी खरगपूरच्या निर्मितीची बीजे रोवली गेली होती. स्वातंत्र्य प्राप्तीला आणि समितीच्या स्थापनेला कित्येक वर्ष उलटून गेल्यानंतर आज आयआयटी खरगपूर आणि खरे तर भारतीय तंत्रशिक्षण संस्था या बाहेरच्या देशाकडे पाहण्याचे माध्यम म्हणून कार्यरत आहेत असे राष्ट्रपतींनी यावेळी सांगितले.
अभियांत्रिकीपासून अर्थकारणापर्यंत आणि वैद्यकीय क्षेत्रापासून व्यवस्थापनापर्यंत सर्वच क्षेत्रांमध्ये संकल्पना, कौशल्य आणि ज्ञानाची देवाण-घेवाण होत राहिल्यामुळे त्या अनुषंगाने धोरणे विकसित होत राहिली आणि नागरिकांचा विकासही होत राहिला. हा क्रम असाच सुरु राहावा अशी अपेक्षा राष्ट्रपतींनी व्यक्त केली. देशभरातील विविध महाविद्यालये आणि विद्यापीठांना आपण भेट दिली आहे. सर्वच ठिकाणी विद्यार्थ्यांच्या तुलनेत विद्यार्थीनींची कामगिरी अधिक सरस असल्याचे दिसून आले. आयआयटीमध्ये मात्र विद्यार्थीनींची संख्या कमी असल्याचे सातत्याने दिसून आले आहे. 2017 साली 1,60,000 उमेदवारांनी आयआयटीची संयुक्त प्रवेश परीक्षा दिली. यात केवळ 30,000 मुलींचा समावेश होता. आयआयटी खरगपूरमध्ये 11,653 विद्यार्थी असून त्यात केवळ 1925 मुलींचा समावेश आहे. हे प्रमाण 16 टक्क्यांपेक्षा थोडे जास्त आहे. या प्रमाणात लवकरात लवकर वाढ होण्याची आवश्यकता असल्याचे आग्रही मत राष्ट्रपतींनी व्यक्त केले. आगामी दशकात विज्ञान, तंत्रज्ञान आणि उच्च शिक्षण क्षेत्रात महिलांचे प्रमाण वाढवण्याची आवश्यकता आहे. याला राष्ट्रीय प्राधान्य मिळाले पाहिजे आणि त्यासाठी आयआयटी समुदायाने पुढाकार घेतला पाहिजे अशी अपेक्षा राष्ट्रपतींनी व्यक्त केली.
या समारंभात राष्ट्रपतींनी सावित्रीबाई फुले मुलींचे वसतीगृह आणि ए पी जे अब्दुल कलाम आंतरराष्ट्रीय अतिथीगृहाची पायाभरणीही केली.
N.Sapre/M.Pange/P.Malandkar
(Visitor Counter : 61
पंतप्रधान कार्यालय
पंतप्रधानांनी अरुणाचल प्रदेशच्या जनतेला राज्य स्थापना दिनानिमित्त शुभेच्छा दिल्या
पंतप्रधान नरेंद्र मोदी यांनी अरुणाचल प्रदेशच्या जनतेला त्यांच्या राज्य स्थापना दिनानिमित्त शुभेच्छा दिल्या आहेत.
एका ट्विटमध्ये पंतप्रधान म्हणाले:
“गतिशीलता आणि देशभक्तीची ओळख असलेल्या अरुणाचल प्रदेशच्या जनतेला राज्य स्थापना दिनाच्या शुभेच्छा. या राज्यातील लोकांनी अनेक क्षेत्रात भारताच्या प्रगतीत योगदान दिले आहे. अरुणाचल प्रदेश यापुढील काळात प्रगतीची नवीन शिखरे गाठत राहो अशी मी प्रार्थना करतो.”
संरक्षण मंत्रालय
संरक्षण मंत्री राजनाथ सिंह यांनी सीएसडीकडून अगेन्स्ट फर्म डिमांड  खरेदी करावयाच्या वस्तूंसाठी ऑनलाईन पोर्टल सुरू केले
नवी दिल्ली, 8 जानेवारी 2021
संरक्षण मंत्री राजनाथ सिंह यांनी आज सीएसडी कॅन्टीन कडून अगेन्स्ट फर्म डिमांड  खरेदी करावयाच्या वस्तूंसाठी https://afd.csdindia.gov.in/ हे ऑनलाईन पोर्टल सुरू केले. हे ऑनलाईन पोर्टल सुरु करण्याचा उद्देश सीएसडीच्या सुमारे 45 लाख लाभार्थींना सशस्त्र दलातील कार्यरत आणि सेवानिवृत्त नागरी संरक्षण कर्मचार्यांना एएफडी -I वस्तू खरेदी करण्यासाठी  सक्षम करणे हा आहे.
या पोर्टलच्या शुभारंभाची प्रशंसा करताना संरक्षण मंत्र्यांनी सशस्त्र दलाचे सर्व जवान, अधिकारी आणि निवृत्त जवानांच्या कल्याणाप्रति सरकारची वचनबद्धता व्यक्त केली. या प्रकल्पाच्या यशस्वी पूर्ततेसाठी त्यांनी संपूर्ण चमूचे कौतुक केले. राजनाथ सिंह म्हणाले की पंतप्रधान नरेंद्र मोदी यांची संकल्पना असलेल्या डिजिटल इंडियाच्या अनुषंगाने हा प्रकल्प होता.
हा समारंभ नवी दिल्ली येथे पार पडला. आता अधिकृतपणे सुरू करण्यात आलेले व जलद आणि सुलभ सुविधा उपलब्ध करून देणार्या afd.csdindia.gov.in या पोर्टलच्या चाचणी दरम्यान ज्यांनी या वस्तू खरेदी करण्यासाठी नोंदणी केली त्यांना कार / मोटारसायकली वितरित केल्याचे थेट प्रक्षेपण दिल्ली, अहमदाबाद व जयपूर येथून केले गेले.
चीफ ऑफ डिफेन्स स्टाफ जनरल बिपिन रावत, नौदल प्रमुख अॅडमिरल करंबीर सिंह, हवाई दल प्रमुख एअर चीफ मार्शल आरकेएस भदौरिया आणि संरक्षण सचिव डॉ. अजय कुमार यांच्यासह अन्य मान्यवर यावेळी उपस्थित होते.U.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 188
रस्ते वाहतूक आणि महामार्ग मंत्रालय
नितीन गडकरी यांच्या हस्ते आंध्र प्रदेशातील 16 राष्ट्रीय महामार्गांचे उद्घाटन आणि पायाभरणी सोहळा
नवी दिल्ली, 16 ऑक्टोबर 2020
केंद्रीय रस्ते वाहतूक, महामार्ग आणि एमएसएमई मंत्री नितीन गडकरी यांच्या हस्ते आज आंध्र प्रदेशातील 1411 किलोमीटर लांबीच्या आणि 15,592 कोटी रुपये खर्चाच्या 16 राष्ट्रीय महामार्गांचे उद्घाटन आणि पायाभरणी सोहळा पार पडला. आंध्र प्रदेशचे मुख्यमंत्री वाय एस जगन मोहन रेड्डी, केंद्रीय राज्यमंत्री डॉ व्ही.के.सिंग आणि जी किशन रेड्डी आणि इतर मान्यवरांची याप्रसंगी उपस्थिती होती.
YouTube: https://youtu.be/AdDhgRnuz9s
याप्रसंगी बोलताना, गडकरी म्हणाले आंध्र प्रदेशातील रस्ते महामार्गांची लांबी मे 2014 पूर्वी 4193 किमी होती, ती आता 6860 किमी एवढी झाली आहे. अशाप्रकारे गेल्या 6 वर्षांत राष्ट्रीय महामार्गात 2667 किमी  वाढ झाली आहे. 34,100 कोटी रुपयांचे काम डिपीआर पातळीवर आहे आणि 2024 पर्यंत ते पूर्ण करण्याचे उद्दिष्ट आहे, तर 25,440 कोटी रुपयांचे काम अंमलबजावणी पातळीवर सुरु आहे.
ते म्हणाले, प्रकल्पांमध्ये 50-60% प्रगती, ज्याचा खर्च 18,100 कोटी आहे, एवढी साध्य झाली आहे. गडकरी यांनी मुख्यमंत्र्यांना प्रलंबित मुद्दे निकाली काढण्यासाठी लवकरात लवकरत दिल्लीला भेट देण्याचे निमंत्रण दिले. राज्यासाठी जास्तीत जास्त विकास प्रकल्प मंजूर करण्यासाठी पूर्ण सहकार्याचे आश्वासन त्यांनी दिले.
राज्यात 5000 किलोमीटर लांबीच्या राष्ट्रीय महामार्गाचे काम भारतमाला परियोजनेअंतर्गत करण्यात येत आहे, अशी माहिती गडकरी यांनी दिली. याव्यतिरिक्त, भारतमाला परियोजनेअंतर्गत 400 किलोमीटर बंदरजोडणी रस्त्यांचा विकास करण्यात येईल. गडकरी म्हणाले, मालवाहतूक आणि प्रवासी वाहतूक सुलभ करणे ही भारतमाला परियोजनेची संकल्पना आहे. देशभरात 35,000 किलोमीटर राष्ट्रीय महामार्गाचे काम भारतमाला परियोजनेअंतर्गत सुरु आहे.
मंत्री म्हणाले, पंतप्रधानांच्या न्यू इंडिया संकल्पनेशी सुसंसगत अशी जागतिक दर्जाची वाहतूक पायाभूत सुविधा ही प्राथमिकता आहे, यासाठी भारतमाला परियोजनेसारखे उपक्रम राबवण्यात येत आहे, हा देशातील आतापर्यंतचा सर्वात मोठा पायाभूत सुविधा विकास कार्यक्रम आहे. दिल्ली-मुंबई एक्सप्रेसवे, दिल्ली- अमृतसर कटरा एक्सप्रेसवे, चेन्नई-बेंगळुरु एक्सप्रेसवे, अनंतपूर-अमरावती एक्सप्रेसवे भारतमाला परियोजनेअंतर्गत विकसित करण्यात येत आहेत.
गडकरी यांनी सांगितले की, 2020-21 मध्ये 8306 कोटी रुपये खर्चाचे 637 किलोमीटरचे प्रकल्प पूर्ण होतील. यात 150 किमी लांबीचे, 3850 कोटी रुपयांचे प्रकल्प एनएचएआयचे आहेत, तर 487 किमी लांबीचे, 4456 कोटी रुपयांचे प्रकल्प रस्ते वाहतूक आणि महामार्ग मंत्रालयाचे आहेत. याशिवाय, 535 किमी लांबीचे, 11,712 कोटी रुपये खर्चाचे प्रकल्प चालू आर्थिक वर्षात देण्यात येतील. यात 217 किमी लांबीचे, 9071 कोटी खर्चाचे 4 प्रकल्प एनएचएआयचे आहेत आणि 318 किमी लांबीचे 9 प्रकल्प, ज्यांचा खर्च 2641 कोटी रुपये आहेत, ते रस्ते वाहतूक आणि महामार्ग मंत्रालयाचे आहेत. आणखी 2371 किमीचे प्रकल्प, ज्यांचा खर्च 34,133 कोटी रुपये आहे ते डिपीआर पातळीवर आहेत. यात एनएचएआयचे 19559 कोटी रुपये खर्चाचे, 713 किमी लांबीचे 10 प्रकल्प आहेत, आणि रस्ते वाहतूक आणि महामार्ग मंत्रालयाचे 24 पीसी प्रकल्प 404 किमी लांबीचे, 7004 कोटी रुपये खर्च आणि 7570 कोटी रुपये खर्चाचे 20 प्रकल्प 1254 किमी लांबीचे आहेत.
Click here for PDF on Project Details in Andhra PradeshS.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
पंतप्रधान कार्यालय
पंतप्रधानांकडून छत्तीसगडच्या जनतेला राज्यस्थापना दिनाच्या शुभेच्छा
पंतप्रधान नरेंद्र मोदी यांनी छत्तीसगडच्या जनतेला राज्य स्थापना दिनाच्या शुभेच्छा दिल्या आहेत.
"छत्तीसगडच्या जनतेला राज्य स्थापना दिनाच्या हार्दिक शुभेच्छा. प्राचीन काळापासून विविध संस्कृतींचे केंद्र असलेले हे राज्य प्रगती आणि समृद्धीच्या मार्गावर पुढे जात राहो अशी मी इच्छा व्यक्त करतो ", असे पंतप्रधान म्हणाले.
छत्तीसगढ़ के लोगों को राज्य के स्थापना दिवस की हार्दिक शुभकामनाएं। मेरी कामना है कि प्राचीन काल से विभिन्न संस्कृतियों का केंद्र रहा यह प्रदेश उन्नति और समृद्धि की राह पर आगे बढ़ता रहे।
— Narendra Modi  November 1, 2020
M.Chopade/S.Kane/P.Kor
निती आयोग
सार्वजनिक क्षेत्रातील बँकांच्या खाजगीकरणाबाबत प्रसारमाध्यमांच्या वृत्ताचे खंडन
सार्वजनिक क्षेत्रातील बँकांच्या खाजगीकरणासंदर्भात नीती आयोगाने यादी सामायिक केल्याचा एक बनावट संदेश माध्यमांमधून प्रसरवला जात आहे. या माध्यमातून कळवण्यात येत आहे की, वृत्तामध्ये नमूद केलेली अशी कोणतीही यादी नीती आयोगाने कोणत्याही स्वरूपात सामायिक केलेली नाही.
पर्यावरण, वन एवं जलवायु परिवर्तन मंत्रालय
‘नगर वनां’ वर भर देत, जागतिक पर्यावरण दिन आभासी माध्यमातून होणार साजरा
 संस्थेने जाहीर केलेल्या संकल्पनेला अनुसरून विविध कार्यक्रम साजरे करत असते. यावर्षीची संकल्पना आहे- ‘जैवविविधता’.
सध्या कोविडमुळे देशभरात निर्माण झालेली परिस्थिती बघता, मंत्रालयाने या ‘नगर वन’ संकल्पनेवर आधारित कार्यक्रम, आभासी माध्यमातून  साजरा करण्याचा निर्णय घेतला आहे. केंद्रीय पर्यावरण, वने आणि हवामान बदल मंत्री प्रकाश जावडेकर या कार्यक्रमाचे प्रमुख पाहुणे असतील. या कार्यक्रमाचे थेट प्रसारण https://www.youtube.com/watch?v=IzMQuhmheoo या लिंकवर उद्या सकाळी 9 वाजतापासून बघता येईल.
भारतात, कमी भूमिक्षेत्र आणि त्या तुलनेत, अधिक मानव आणि पशुसंख्या असून जगाच्या 8 टक्के जैवविविधता आहे. समृद्ध जैवविविधतेने नटलेल्या आपल्या देशात, हजारो प्रकारचे प्राणी आणि वनस्पती आढळतात. जगातील जैव-विविधतेच्या 35 अतिमहत्वाच्या ठिकाणांपैकी 4 ठिकाणे भारतात आहेत, ज्यात अनेक स्थानिक प्रजाती आहेत. पारंपारिक दृष्ट्या , जैवविविधता संवर्धन ही संकल्पना केवळ दुर्गम वनांपुरतीच मर्यादित राहिली आहे. मात्र, वाढत्या शहरीकरणामुळे, नागरी भागातील जैव विविधतेचे संरक्षण आणि संवर्धन करणे ही काळाची गरज आहे. पर्यावरण, वने आणि हवामानबदल मंत्रालयाने 200 महापालिका क्षेत्र आणि शहरांमध्ये “नगर-वने’ विकसित करण्याची योजना पुन्हा सुरु करण्याचा निर्णय घेतला आहे, कारण या शहरांमध्ये बगीचे आहेत पण वने नाहीत. या वनांमुळे हा शहरांची श्वसनक्षमता म्हणजे- स्वच्छ प्राणवायू निर्मिती क्षमता वाढेल.
पुणे शहरात, 40 एकर वनजमिनीवर एक जंगल विकसित करण्यात आले आहे. या जंगलात, 65000 हजार पेक्षा जास्त झाडे, 5 छोटे तलाव, दोन निरीक्षण मनोरे विकसित करण्यात आले असून, अनेक झाडं 25 ते 30 फूट उंचीची आहेत. यावर्षी या वनात आणखी झाडं लावली जाणार आहेत. आज, हे वन जैवविविधतेने संपन्न असून त्यात 23 प्रकारच्या झाडांच्या प्रजाती, 29 पक्षी प्रजाती, 15 प्रकारची फुलपाखरं, १० प्रकारचे सरीसृप प्राणी आणि 3 सस्तन प्राण्यांच्या प्रजाती आहेत. या नगर वनामुळे, परिसंस्थेचा समतोल तर जपला जातो आहेत, शिवाय, पुणेकरांना फिरण्यासाठी एक स्वच्छ हिरवाई देखील निर्माण झाली आहे. हे “वारजे नगर वन’ आता संपूर्ण देशासाठी एक रोल मॉडेल ठरले आहे.
उद्याच्या कार्यक्रमात, केंद्रीय पर्यावरण, वने आणि हवामान बदल राज्यमंत्री बाबुल सुप्रियो, राज्याचे वनमंत्री संजय राठोड, पर्यावरण सचिव आर पी गुप्ता, वन विभागाचे महासंचालक संजय कुमार, संयुक्त राष्ट्र वाळवंटीकरण नियंत्रण परिषदेचे , कार्यकारी संचालक इब्राहीम थियावांड आणि संयुक्त राष्ट्र पर्यावरण कार्यक्रमाचे कार्यकारी संचालक इंगर अंडरसन उपस्थित असतील. सर्व मान्यवर आभासी स्वरूपात कार्यक्रमात सहभागी होतील.
कार्यक्रम https://www.youtube.com/watch?v=IzMQuhmheoo या लिंकवर बघता येईल.
R.Tidke/R.Aghor/P.Kor
पेट्रोलियम आणि नैसर्गिक वायू मंत्रालय
पंतप्रधानांनी स्वच्छतेला जन आंदोलनाचे स्वरूप दिले; पेट्रोलियम मंत्री धर्मेंद्र प्रधान यांचे स्वच्छता अभियान पुरस्कार वितरण सोहळ्यात प्रतिपादन
नवी दिल्ली, 14 डिसेंबर 2020
पंतप्रधान नरेंद्र मोदी यांनी स्वच्छतेला जन आंदोलनाचे स्वरूप दिले आहे आणि त्यात समाजाच्या शहरी आणि ग्रामीण भागातील नागरिक समान उत्साहाने सहभागी होत आहेत असे प्रतिपादन पेट्रोलियम, नैसर्गिक वायू आणि पोलाद मंत्री धर्मेंद्र प्रधान यांनी सोमवारी केले. पेट्रोलियम उद्योग क्षेत्रात आयोजित स्वच्छता पंधरवड्याच्या पुरस्कार वितरण सोहळ्यात ते बोलत होते. पेट्रोलियम उद्योग क्षेत्र जन आंदोलनात सहभागी होऊन या आंदोलनाच्या प्रसाराला आणखी चालना देत आहे असे ते पुढे म्हणाले. पेट्रोलियम क्षेत्राने यासाठी अधिक प्रयत्नशील राहून स्वच्छतेच्या कार्याला वाहून घ्यायला हवे, असे आवाहन त्यांनी केले.
“भारत 2022 ला स्वातंत्र्याचा अमृतमहोत्सव साजरा करणार आहे, अशा वेळी आपण स्वच्छ भारताचे स्वप्न प्रत्यक्षात आणलेच पाहिजे” असे ते पुढे म्हणाले. खासगी क्षेत्रातील तेल आणि वायू कंपन्यांनी स्वच्छ भारत अभियानात जास्तीत जास्त प्रमाणात सहभाग घ्यावा आणि देशातील सर्व धार्मिक स्थळांच्या ठिकाणी तसेच पर्यटकांचे आकर्षण बनलेल्या प्रमुख पर्यटन स्थळी सार्वजनिक क्षेत्रातील कंपन्यांनी अत्याधुनिक शौचालयांची बांधणी करावी अशी अपेक्षा त्यांनी व्यक्त केली. ‘स्वच्छता पंधरवडा’ आणि ‘स्वच्छता हीच सेवा’ या अभियानांतील विविध कार्यासाठी धर्मेंद्र प्रधान यांनी तेल आणि वायू क्षेत्रातील सरकारी कंपन्यांना पुरस्कार प्रदान केले.
स्वच्छता ही सेवा 2019 आणि स्वच्छता पंधरवडा अभियानांतील उपक्रमांमध्ये कचरा व्यवस्थापन आणि एकदा वापरून टाकून देण्याच्या प्लॅस्टीकचे निर्मुलन यांसह स्वच्छतेच्या विविध पैलूंविषयी जनजागृती करण्यासाठी प्रयत्न करणाऱ्या विजेत्यांचे प्रधान यांनी कौतुक केले.
या प्रसंगी पुढील पारितोषिकांचे वितरण झाले:
- स्वच्छता पंधरवडा :
- आयओसीएल – प्रथम क्रमांक
- बीपीसीएल - द्वितीय क्रमांक
- ओएनजीसी – तृतीय क्रमांक
- एचपीसीएल – विशेष पारितोषिक
- स्वच्छता ही सेवा :
- एचपीसीएल - प्रथम क्रमांक
- बीपीसीएल - द्वितीय क्रमांक
- आयओसीएल - तृतीय क्रमांकS.Thakur/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 87
पंतप्रधान कार्यालय
पंतप्रधानांनी ‘इन्व्हेस्ट इंडिया’चे केले अभिनंदन
नवी दिल्ली, 8 डिसेंबर 2020
युएनसीटीएडी अर्थात संयुक्त राष्ट्रांच्या व्यापार आणि विकास विषयक परिषदेकडून देण्यात येणारे या वर्षीचे संयुक्त राष्ट्र गुंतवणूक प्रोत्साहन पारितोषिक जिंकल्याबद्दल पंतप्रधान नरेंद्र मोदी यांनी ‘इन्व्हेस्ट इंडिया’ या राष्ट्रीय पातळीवर गुंतवणुकीला प्रोत्साहन आणि सुलभीकरण करण्यासाठी स्थापन केलेल्या संस्थेचे अभिनंदन केले आहे.
“युएनसीटीएडी कडून दरवर्षी दिला जाणारा संयुक्त राष्ट्र गुंतवणूक प्रोत्साहनासाठीचा 2020 या वर्षीचा पुरस्कार मिळविल्याबद्दल मी ‘इन्व्हेस्ट इंडिया’चे अभिनंदन करतो. भारत जागतिक पातळीवर गुंतवणुकीसाठी प्राधान्य मिळणारा देश व्हावा आणि देशात व्यापार करणे अधिक सुलभ व्हावे यासाठी भारत सरकार करीत असलेल्या प्रयत्नांना मिळालेले हे प्रशस्तिपत्रच आहे,” असे पंतप्रधानांनी त्यांच्या ट्विटरसंदेशात म्हटले आहे.
U.Ujgare/S.Chitnis/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
उपराष्ट्रपतींनी जन्माष्टमीच्या पूर्वसंध्येला देशवासीयांना दिल्या शुभेच्छा
नवी दिल्ली, 18 ऑगस्ट 2022
उपराष्ट्रपती जगदीप धनखड यांनी जन्माष्टमीच्या पूर्वसंध्येला देशवासीयांना शुभेच्छा दिल्या आहेत.
उपराष्ट्रपतींनी आपल्या संदेशात म्हटले आहे-
“जन्माष्टमीच्या पवित्र प्रसंगी मी देशातल्या जनतेला हार्दिक शुभेच्छा देतो.
जन्माष्टमी हा भगवान श्रीकृष्णांचा जन्मोत्सव भक्तांसाठी अध्यात्मिक दृष्ट्या अत्यंत महत्वाचा आहे. हा दिवस ‘अधर्म’  वर ‘धर्मा’च्या  विजयावरचा आपला विश्वास दृढ करतो.
श्रीकृष्ण हे अलौकिक प्रेम, परम सौंदर्य आणि शाश्वत आनंद यांचे प्रतीक आहे. भगवद्गीतेतील त्यांची कालातीत शिकवण मानवतेसाठी प्रेरणेचा मोठा स्त्रोत आहे.
ही जन्माष्टमी आपल्या जीवनात शांती, सौहार्द आणि आनंद घेऊन येवो.”
उपराष्ट्रपतींचा हिंदी मधील संदेश वाचण्यासाठी येथे क्लिक कराN.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 53
पंतप्रधान कार्यालय
आगामी आशियाई क्रीडास्पर्धांमधील भारतीय पुरुष आणि महिला फुटबॉल पुरुष संघांच्या सहभागाबद्दल पंतप्रधानांनी आनंद व्यक्त केला
नवी दिल्ली, 27 जुलै 2023
आगामी काळात होणाऱ्या आशियाई क्रीडास्पर्धांमध्ये भारतीय पुरुष तसेच महिला फुटबॉल संघ सहभागी होत असल्याबद्दल पंतप्रधान नरेंद्र मोदी यांनी आनंद व्यक्त केला आहे. केंद्रीय क्रीडा मंत्रालयाने भारतीय संघांना चीनमध्ये हाँगझोऊ येथे आयोजित आशियाई क्रीडास्पर्धा 2023 मध्ये सहभागी होण्यासाठी सवलत दिली आहे.
अखिल भारतीय फुटबॉल महासंघाचे अध्यक्ष कल्याण चौबे यांनी केलेल्या ट्विट संदेशाला प्रतिसाद देताना पंतप्रधान म्हणाले;
“भारतभरातील फुटबॉल शौकिनांसाठी उत्तम बातमी! या क्रीडाप्रकारातील उभरत्या प्रतिभेला देखील यामुळे प्रोत्साहन मिळेल.”S.Kakade/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी मणिपूरच्या जनतेला साजिबू चेरोबाच्या दिल्या शुभेच्छा
पंतप्रधान नरेंद्र मोदी यांनी साजिबू चेरोबा यानिमित्त सर्वांना, विशेषत: मणिपूरच्या जनतेला शुभेच्छा दिल्या आहेत.
ट्वीट संदेशामध्ये पंतप्रधान म्हणाले;
"साजीबू चेरोबा निमित्त सर्वांना, विशेषत: मणिपूरच्या लोकांना शुभेच्छा. येणारे वर्ष आनंदी आणि निरोगी जावो अशी मी प्रार्थना करतो."
संरक्षण मंत्रालय
संरक्षण मंत्री, व्हिएतनामच्या राष्ट्रीय संरक्षण मंत्र्यांशी नवी दिल्लीत 19 जून 2023 रोजी द्विपक्षीय सहयोग मजबूत करण्यासंदर्भात करणार चर्चा
व्हिएतनामचे राष्ट्रीय संरक्षण मंत्री जनरल पान वॅन जियांग 18 ते 19 जून 2023 या कालावधीत भारत भेटीवर येणार आहेत.
भारत आणि व्हिएतनाम यांच्यामधील संरक्षणाच्या बाबतीतील सहयोग पुढे नेण्यासंदर्भात मान्यवर अतिथी, संरक्षण मंत्री राजनाथ सिंग यांच्याशी 19 जून रोजी नवी दिल्ली येथे चर्चा करतील.
दोन्ही पक्ष परस्पर हिताच्या प्रादेशिक तसेच जागतिक घडामोडींवर आपल्या विचारांची देवाणघेवाण करतील. भारतातील आपल्या वास्तव्यादरम्यान व्हिएतनामचे राष्ट्रीय संरक्षण मंत्री आग्रा येथे सांस्कृतिक भेट देतील.
भारत आणि व्हिएतनाम मध्ये सर्वसमावेशक धोरणात्मक भागीदारी आहे. द्विपक्षीय संरक्षण संबंध हे या भागीदारीचा महत्त्वाचा आधारस्तंभ आहेत.
सेवा क्षेत्रातून स्थापन होणारे विस्तृत संबंध, क्षमता निर्मिती आणि प्रशिक्षण कार्यक्रम तसेच संयुक्त राष्ट्रांच्या शांतता मोहिमेतील सहयोग, नौकांवरील भेटी आणि द्विपक्षीय लष्करी सराव असे विस्तृत पैलू या दोन्ही देशांमधील संरक्षणासंबंधीच्या बंधांना आहेत.
पेट्रोलियम आणि नैसर्गिक वायू मंत्रालय
2014 पासून गॅस वितरणाच्या क्षेत्रामध्ये दुप्पट वाढ- धर्मेंद्र प्रधान
नवी दिल्ली, 8 मे 2018
पंतप्रधान नरेंद्र मोदी यांच्या नेतृत्वाखालील सरकार सत्तेमध्ये आल्यापासून शहर गॅस वितरणाचे क्षेत्र दुप्पट वाढले आहे. भविष्यामधील गरज ओळखून 130 जिल्ह्यांमध्ये गॅस पुरवण्यात येत आहे अशी माहिती पेट्रोलियम आणि नैसर्गिक वायू तसेच कौशल्य विकास मंत्री धर्मेंद्र प्रधान यांनी दिली आहे. 2014 पर्यंत वेगवेगळ्या 47 भौगोलिक क्षेत्रांमध्ये एकूण 73 जिल्ह्यांमध्ये शहर गॅस वितरण सुविधा होती. आता आणखी 86 भौगोलिक क्षेत्रांमधल्या 174 जिल्ह्यांमध्ये ही सुविधा सुरु करण्यात येणार आहे.
सीजीडी म्हणजेच शहर गॅस वितरणाची सुविधा जास्तीत जास्त जिल्ह्यांमध्ये पोहोचवण्यासाठी मंत्रालयाने लिलाव केले असून त्याची 9 वी फेरी नुकतीच झाली. या लिलावामध्ये 20 राज्ये आणि दोन केंद्रशासित प्रदेशात गॅस पुरवठा करण्यासाठी बोली लावण्यात आली.
N.Sapre/S.Bedekar/P.Malandkar
(Visitor Counter : 63
आदिवासी विकास मंत्रालय
ट्रायफेड  आणि राष्ट्रीय औषधी वनस्पती मंडळ  यांच्यात सामंजस्य करार
नवी दिल्ली, 9 ऑगस्ट 2018
आदिवासी कल्याण मंत्रालयांतर्गत येणारा ट्रायफेड अर्थात भारतीय आदिवासी सहकारी विपणन विकास महासंघ लिमिटेड आणि आयुष मंत्रालयांतर्गत राष्ट्रीय औषधी वनस्पती मंडळ यांनी आज सामंजस्य करारावर स्वाक्षऱ्या केल्या.
आदिवासी वर्षानुवर्षे औषधी वनस्पतींची शेती करत असेल तरी आपल्या उत्पादनाच्या प्रत्यक्ष मूल्याविषयी ते अनभिज्ञ आहेत. या करारामुळे त्यांच्या उत्पादनाला खरी किंमत मिळण्यासाठी, तसेच त्यांना त्यांची स्वत:ची क्षमता उमजण्यासाठी मदत होईल, असे आदिवासी विकास मंत्री जुआल ओराम यांनी सांगितले.
यामुळे रोजगारनिर्मिती आणि आदिवासी कौशल्य विकासाला चालना मिळेल असे आयुष खात्याचे राज्यमंत्री श्रीपाद नाईक यांनी सांगितले.
B.Gokhale/S.Kakade/P.Malandkar
(Visitor Counter : 116
आरोग्य आणि कुटुंब कल्याण मंत्रालय
कोविड- 19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 220.59 कोटी  लसमात्रा देण्यात आल्या आहेत.
मागील 24 तासात देशभरात 1, 34, 455 कोविड प्रतिबंधक लसमात्रा देण्यात आल्या.
सध्या देशात उपचाराधीन रुग्णांची संख्या 1,771 आहे.
उपचाराधीन रुग्णांचे प्रमाण 0.01 टक्के आहे.
देशातला रुग्ण बरे होण्याचा दर 98.81 टक्के आहे
देशात गेल्या 24 तासात 135 रुग्ण या आजारातून बरे झाले आहेत. आतापर्यंत बरे झालेल्या रुग्णांची एकूण संख्या 4,41,51,027 आहे.
देशात गेल्या 24 तासात 89 नवीन रुग्ण आढळले.
दैनंदिन पॉझिटिव्हिटी दर 0.07 टक्के आहे.
साप्ताहिक पॉझिटिव्हिटी दर 0.08 टक्के आहे.
देशात आतापर्यंत 91.64 कोटी चाचण्या करण्यात आल्या. गेल्या 24 तासात 1,29,504 चाचण्या करण्यात आल्या.
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र

दिल्ली-मुंबई, 17 ऑगस्ट 2020
पंतप्रधान नरेंद्र मोदी यांनी मल्याळम नववर्षानिमित्त जनतेला शुभेच्छा दिल्या आहेत. “चिंगम महिना सुरू झाला आहे, त्याच्या सर्वांनाच आणि विशेषत: माझ्या मल्याळी बंधू आणि भगिनींना हार्दिक शुभेच्छा. येणारे वर्ष हे सर्वांसाठी यश, चांगले आरोग्य आणि समृद्धी आणेल अशी मी प्रार्थना करतो”, असे पंतप्रधानांनी आपल्या शुभेच्छा संदेशात म्हटले आहे.
आरोग्य मंत्रालयाची कोविड-19 घडामोडींवरील माहिती :
इतर अपडेट्स:
महाराष्ट्र अपडेट्स :
राज्यातील अंतर्गत जिल्ह्यांमध्ये कोविड रुग्णांची वाढत असलेली संख्या लक्षात घेता, राज्य सरकारने 1,000 खाटांचे जम्बो रुग्णालय माणकपूर येथे उभारण्याचा निर्णय घेतला आहे. सध्या शासकीय रुग्णालयातील खाटा कमी पडत आहेत, त्यामुळे या सुविधेचा पूर्ण विदर्भाला लाभ होईल. राज्यातील 5.95 लाख रुग्णांपैकी, 4.17 लाख रुग्ण बरे झाले आहेत, तर सक्रीय रुग्णांची संख्या 1.58 लाख एवढी आहे.M.Chopade/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या कोविड प्रतिबंधक लसीकरण मोहिमेने 48.93 कोटींहून अधिक मात्रांचा टप्पा पार केला
रोगमुक्तीचा दर सध्या 97.37% आहे
गेल्या 24 तासांत देशात 42,982 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  एकूण बाधितांच्या संख्येच्या 1.29%
दैनंदिन पॉझिटीव्हिटी दर  गेल्या 10 दिवसांपासून हा दर 3% पेक्षा कमी
भारतातील लसीकरण मोहिमेत देण्यात आलेल्या कोविड प्रतिबंधक लसीच्या मात्रांनी काल ,48.93 कोटींचा टप्पा ओलांडला.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 57,21,937 सत्रांच्या आयोजनातून कोविड प्रतिबंधक लसीच्या एकूण 48,93,42,295 मात्रा देण्यात आल्या आहेत. गेल्या 24 तासांत, लसीच्या 37,55,115 मात्रा देण्यात आल्या.
या एकूण मात्रांमध्ये खालील मात्रांचा समावेश आहे:
देशात 21 जून 2021 पासून कोविड-19 प्रतिबंधक लसीकरण मोहिमेच्या सार्वत्रिकीकरणाचा नवा टप्पा सुरु झाला. संपूर्ण देशात लसीकरण मोहिमेचा वेग वाढवत नेऊन मोहिमेच्या व्याप्तीचा विस्तार करण्यासाठी केंद्र सरकार कटिबद्ध आहे.
|
|
HCWs
|
|
1st Dose
|
|
1,03,21,218
|
|
2nd Dose
|
|
79,16,997
|
|
FLWs
|
|
1st Dose
|
|
1,80,12,481
|
|
2nd Dose
|
|
1,15,34,779
|
|
Age Group 18-44 years
|
|
1st Dose
|
|
16,64,37,738
|
|
2nd Dose
|
|
1,02,76,584
|
|
Age Group 45-59 years
|
|
1st Dose
|
|
10,90,91,506
|
|
2nd Dose
|
|
4,09,44,600
|
|
Over 60 years
|
|
1st Dose
|
|
7,72,63,332
|
|
2nd Dose
|
|
3,75,43,060
|
|
Total
|
|
48,93,42,295
देशात महामारीच्या सुरुवातीपासून कोविडमुळे बाधित झालेल्यांपैकी 3,09,74,748 रुग्ण यापूर्वीच कोविड-19 आजारातून पूर्णपणे बरे झाले आहेत आणि गेल्या 24 तासांत 41,726 रुग्ण कोविड आजारातून बरे झाले. यामुळे एकूण रोगमुक्ती दर 97.37% झाला आहे.
भारतात गेल्या 24 तासांत, 42,982 नव्या कोविड बाधित रुग्णांची नोंद झाली.
रोज नोंदल्या जाणाऱ्या नव्या कोविड बाधितांची संख्या गेले सलग एकोणचाळीस दिवस 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्मक प्रयत्नांचा हा परिणाम आहे.
भारतातील कोविड सक्रीय रुग्णसंख्या आज 4,11,076 इतकी आहे आणि सध्या सक्रीय असलेल्या रुग्णांचे प्रमाण देशातील आतापर्यंतच्या एकूण कोविड बाधितांच्या संख्येच्या 1.29% इतके आहे.
देशभरात कोविड संसर्ग तपासणी चाचण्या करण्याची क्षमता लक्षणीयरीत्या वाढविण्यात आली असून गेल्या 24 तासांत देशात एकूण 16,64,030 चाचण्या करण्यात आल्या. आतापर्यंत देशात 47 कोटी 48 लाखांहून अधिक  चाचण्या करण्यात आल्या.
देशभरात एकीकडे कोविड चाचण्या करण्याची क्षमता वाढवली जात असतानाच, साप्ताहिक पॉझिटीव्हिटी दर सध्या 2.37% आहे तर दैनंदिन पॉझिटीव्हिटी दर आज 2.58 % इतका आहे. दैनंदिन पॉझिटीव्हिटी दर सलग 59 दिवस 5% हून कमी राहिला आहे.